Hysbysiad Preifatrwydd – Ehangu Mynediad Prifysgol Metropolitan Caerdydd

Nod Tîm Ehangu Mynediad [Prifysgol Metropolitan Caerdydd](https://www.cardiffmet.ac.uk/Pages/default.aspx) yw sicrhau bod pobl o unrhyw oedran, cefndir neu grŵp ethnig yn cael cyfle teg a chyfartal i astudio yn y Brifysgol gyda chefnogaeth. Mae'r Tîm wedi ymrwymo i sicrhau y dylai pawb sydd â'r penderfyniad, y sgiliau a'r awydd i gael mynediad i Addysg Uwch (AU) allu gwneud hynny. ​I gael rhagor o wybodaeth am Ehangu Mynediad ym Mhrifysgol Metropolitan Caerdydd, cliciwch [yma.](https://www.cardiffmet.ac.uk/study/wideningaccess/Pages/default.aspx)

Mae’r Hysbysiad Preifatrwydd canlynol yn disgrifio sut y caiff eich data ei reoli gan Ehangu Mynediad yn unol â’r ddeddfwriaeth diogelu data – Rheoliad Diogelu Data Cyffredinol y DU (GDPR) a Deddf Diogelu Data 2018 (DPA18).

Rhagymadrodd

Prifysgol Metropolitan Caerdydd yw’r Rheolydd Data ac mae wedi ymrwymo i ddiogelu hawliau unigolion yn unol â GDPR y DU a’r DPA18. Gellir dod o hyd i'w Datganiad Preifatrwydd [yma.](https://www.cardiffmet.ac.uk/about/Pages/privacy-statement.aspx)

Cyswllt Diogelu Data

Gellir cysylltu â Swyddog Cydymffurfiaeth Gwybodaeth a Data Prifysgol Metropolitan Caerdydd drwy'r llwybrau canlynol (os oes gennych unrhyw ymholiadau pellach ynghylch prosesu eich data):

E-bost: [SWeaver@cardiffmet.ac.uk](mailto:SWeaver@cardiffmet.ac.uk) a/neu [dataprotection@cardiffmet.ac.uk](mailto:dataprotection@cardiffmet.ac.uk).

Trosolwg

Trwy’r hysbysiad hwn, mae Ehangu Mynediad yn dymuno rhoi gwybod i chi am y canlynol:

* Y data personol a’r data categori arbennig y mae’n eu casglu;
* Pam mae'r data hwn yn cael ei gasglu a'i brosesu;
* Pwy sydd â mynediad i'r data hwn gan gynnwys gyda phwy y mae Ehangu Mynediad yn rhannu'r data;
* Y sail gyfreithiol ar gyfer prosesu data personol a data categori arbennig;
* Mesurau technegol a threfniadol i sicrhau bod data personol yn parhau i fod yn ddiogel;
* Cyfnodau cadw; a
* Gwybodaeth gyffredinol.

Data Personol a Gasglwyd

**Ffurflenni Cofrestru (Cyrsiau Achrededig)**

* Cyfeiriad
* Rhif Ffôn/ Symudol
* Dyddiad Geni
* Ebost
* Enw
* Rhif Myfyriwr

**Ffurflenni Cofrestru (Cyrsiau Blasu)**

* Cyfeiriad
* Rhif Ffôn/ Symudol
* Ebost
* Enw

**Ffurflenni Cofrestru (Ysgol Haf)**

* Cyfeiriad
* Rhif Ffôn/ Symudol
* Ebost
* Enw

**Ffurflenni Gwerthuso (Asesiad Cychwynnol)**

* Cyfeiriad
* Rhif Ffôn/Symudol
* Ebost
* Enw

**Ffurflenni Gwerthuso (Gwerthusiad Cwrs Terfynol)**

* Cyfeiriad
* Rhif Ffôn/ Symudol
* Ebost
* Enw

**Rhestr Bostio**

* Ebost

**Tudalen We Cysylltwch â Ni**

* Rhif Ffôn/ Symudol
* Ebost
* Enw

**Digwyddiadau Cymunedol/Hyrwyddo**

* Cyfeiriad
* Rhif Ffôn/ Symudol
* Ebost
* Enw

Data Categori Arbennig a Gasglwyd

(Noder: Data categori arbennig yw data personol sydd angen mwy o amddiffyniad oherwydd ei fod yn sensitif)

**Ffurflenni Cofrestru (Cyrsiau Achrededig)**

* Data personol yn datgelu tarddiad hiliol neu ethnig
* Data personol yn datgelu credoau crefyddol neu athronyddol
* Data personol yn ymwneud ag iechyd

**Ffurflenni Cofrestru (Cyrsiau Blasu)**

* Data personol yn datgelu tarddiad hiliol neu ethnig
* Data personol yn datgelu credoau crefyddol neu athronyddol
* Data personol yn ymwneud ag iechyd

**Ffurflenni Cofrestru (Ysgol Haf)**

* Data personol yn datgelu tarddiad hiliol neu ethnig
* Data personol yn datgelu credoau crefyddol neu athronyddol
* Data personol yn ymwneud ag iechyd

Ar gyfer beth mae Ehangu Mynediad yn defnyddio eich Data Personol

**Ffurflenni Cofrestru (Cyrsiau Achrededig)**

Er mwyn eich galluogi i gofrestru ar [gyrsiau achrededig rhad ac am ddim](https://www.cardiffmet.ac.uk/study/wideningaccess/Pages/Accredited-Courses.aspx) y Brifysgol.

**Ffurflenni Cofrestru (Cyrsiau Blasu)**

Er mwyn eich galluogi i gofrestru ar [gyrsiau blasu'r](https://www.cardiffmet.ac.uk/study/wideningaccess/Pages/Non-accredited-courses.aspx) Brifysgol.

**Ffurflenni Cofrestru (Ysgol Haf)**

Er mwyn eich galluogi i gofrestru ar [gyrsiau Ysgol Haf rhad ac am ddim](https://www.cardiffmet.ac.uk/study/wideningaccess/Pages/Summer-School.aspx) y Brifysgol.

**Ffurflenni Gwerthuso (Asesiad Cychwynnol)**

Er mwyn caniatáu i'r Brifysgol gael ei hysbysu am yr hyn yr ydych yn gobeithio ei ddysgu o'r cwrs a'ch lefel bresennol o wybodaeth.

**Ffurflenni Gwerthuso (Gwerthusiad Cwrs Terfynol)**

Er mwyn galluogi'r Brifysgol i gael gwybod am eich profiad cwrs Ehangu Mynediad a lefel eich gwybodaeth ar ddiwedd y cwrs.

**Rhestr Bostio**

Er mwyn eich galluogi i ymuno â'r rhestr bostio Ehangu Mynediad.

**Tudalen We Cysylltwch â Ni**

I gysylltu â rhywun o’r tîm Ehangu Mynediad- neu’r tîm Campws Cyntaf i gael rhagor o wybodaeth am Ehangu Mynediad/Campws Cyntaf ym Mhrifysgol Metropolitan Caerdydd.

**Digwyddiadau Cymunedol/Hyrwyddo**

Er mwyn galluogi Ehangu Mynediad i anfon newyddion, diweddariadau a gwybodaeth atoch am weithgareddau a chyrsiau a digwyddiadau yn y dyfodol.

Rhannu Gwybodaeth â Sefydliadau Eraill

Os ydych wedi llenwi Ffurflen Cofrestru neu Ffurflen Werthuso, bydd y data hwn yn cael ei brosesu gan Ehangu Mynediad trwy [Qualtrics](https://www.qualtrics.com/uk/?rid=ip&prevsite=en&newsite=uk&geo=GB&geomatch=uk) . Cliciwch [yma](https://www.qualtrics.com/privacy-statement/) i ddarllen Datganiad Preifatrwydd Qualtrics. Mae Qualtrics yn gwmni sydd wedi’i leoli yn yr Unol Daleithiau ac er bod y cwmni’n derbyn yn llwyr ei rwymedigaethau diogelu data a diogelwch gwybodaeth, nid oes gan yr Unol Daleithiau yr un cyfreithiau diogelu data cadarn a llym â’r rhai yn y DU a’r UE. Dylech ymgyfarwydd â [Pholisi Preifatrwydd](https://www.qualtrics.com/privacy-statement/) Qualtrics ac os oes gennych unrhyw bryderon ynghylch y ffordd y caiff eich data ei drin cysylltwch â [dataprotection@cardiffmet.ac.uk](mailto:dataprotection@cardiffmet.ac.uk)

Os ydych wedi rhoi eich caniatâd i ni gysylltu â chi at ddiben digwyddiadau cymunedol/hyrwyddo, bydd y data hwn yn cael ei brosesu gan Ehangu Mynediad drwy [MailChimp](https://mailchimp.com/). Cliciwch [yma](https://mailchimp.com/legal/privacy/) i ddarllen Polisi Preifatrwydd MailChimp. Mae MailChimp yn gwmni sydd wedi’i leoli yn yr Unol Daleithiau ac er bod y cwmni’n derbyn ei rwymedigaethau diogelu data a diogelwch gwybodaeth yn llawn, nid oes gan yr Unol Daleithiau yr un cyfreithiau diogelu data cadarn a llym â’r rhai yn y DU a’r UE. Dylech ymgyfarwyddo â [Pholisi Preifatrwydd](https://mailchimp.com/legal/privacy/) MailChimp ac os oes gennych unrhyw bryderon ynghylch y ffordd y caiff eich data ei drin cysylltwch â [dataprotection@cardiffmet.ac.uk](mailto:dataprotection@cardiffmet.ac.uk).

Gall Ehangu Mynediad hefyd rannu eich data gyda sefydliadau partner at ddibenion gweinyddu eich cwrs a chadarnhau eich presenoldeb/cyrhaeddiad. Mae'r sefydliadau partner yn sefydliadau cymunedol sy'n cyfeirio Ehangu Mynediad at ba gyrsiau sydd eu hangen yn y gymuned leol y mae'n gweithio ynddi. Mae rhai ohonynt yn cynnwys:

|  |
| --- |
| * [Ysgol Gynradd Adamsdown](https://www.adamsdownprimarycardiff.co.uk/) |
| * [Llyfrgell y Barri](https://www.facebook.com/barrylibrary/) |
| * [Cymdeithas Tai Cadwyn](https://www.cadwyn.co.uk/) |
| * [Cymdeithas Tai Cymunedol Caerdydd](https://ccha.org.uk/) |
| * [Ysgol Uwchradd Gymunedol Gorllewin Caerdydd](https://www.cardiffwestchs.cardiff.sch.uk/) |
| * [Canolfan Maendy](https://www.facebook.com/maindycentre/) |
| * [Ysgol Uwchradd Cathays](https://www.cathayshigh.co.uk/) |
| * [Hyb Cymunedol Trelái a Chaerau](https://www.facebook.com/ElyandCaerauHub/) |
| * [Grangetown Community Hub](https://www.cardiffneighbourhoodregeneration.co.uk/index.php?section=projects&option=Grangetown_Community_Hub) |
| * [Gwreiddiau](https://www.fawtrust.cymru/grassroots/) |
| * [Ysgol Gynradd Hywel Dda](https://www.hywelddaprimary.co.uk/) |
| * [Canolfan Palmerston ar gyfer Dysgu Gydol Oes](https://barry-vale-of-glamorgan.cylex-uk.co.uk/company/palmerston-centre-for-life-long-learning-15669262.html) |
| * [Carchar Prescoed](https://www.gov.uk/guidance/prescoed-prison) |
| * [Ysgol Gynradd Severn](https://www.severnprimaryschool.co.uk/) |
| * [Sain Ffagan Amgueddfa Werin Cymru](https://museum.wales/stfagans/) |
| * [Canolbwynt Seren](https://www.better.org.uk/leisure-centre/cardiff/star) |
| * [Cymdeithas Tai Taf](https://taffhousing.co.uk/) |
| * [Ysgol Gymuned Tonyrefail](https://tcs.cymru/) |
| * [Canolfan Gymunedol Trowbridge](https://ccha.org.uk/) |
| * [Ysgol Uwchradd Willows](https://www.willowshigh.co.uk/) |
| * [YMCA](https://www.ymca.org.uk/about/what-we-do/ymcas-in-wales) |

Mae’r wybodaeth a rennir gyda’r sefydliadau hyn wedi’i chyfyngu i:

* Cyfnewid gwybodaeth sylfaenol (e.e. enwau mynychwyr os yw'r partner cymunedol yn cynnal y cwrs yn un o'u lleoliadau); a
* Gwybodaeth gryno ynghylch faint o fyfyrwyr a allai fod wedi symud ymlaen i ddysgu pellach ar ôl cwrs.

Os hoffech gael rhagor o wybodaeth am y Sefydliadau Partner, cysylltwch â: Y Tîm Ehangu Mynediad; [wideningaccess@cardiffmet.ac.uk](mailto:wideningaccess@cardiffmet.ac.uk).

Ni fydd gan unrhyw drydydd parti arall fynediad at eich data personol oni bai bod y gyfraith yn caniatáu iddynt wneud hynny.

Sail Gyfreithiol Ehangu Mynediad ar gyfer Prosesu Eich Data Personol

Er mwyn prosesu eich data personol a’ch data categori arbennig, rhaid i Ehangu Mynediad sicrhau ei fod yn cydymffurfio ag un o’r ‘Seiliau Cyfreithlon’ ar gyfer prosesu o dan Erthygl 6 ac Erthygl 9 GDPR y DU. Mae hyn yn golygu bod yn rhaid iddo fod â rheswm cyfreithlon dros ddefnyddio/storio gwybodaeth bersonol at y dibenion a amlinellir yn yr adran “Ar gyfer beth mae Ehangu Mynediad yn defnyddio eich Data Personol” yn yr hysbysiad hwn.

Erthygl 6.1(a) – **Caniatâd**

*Mae gwrthrych y data wedi cydsynio i brosesu ei ddata personol at un neu fwy o ddibenion penodol.*

Erthygl 6.1(e) – **Cyflawni Tasg Gyhoeddus**

*Mae prosesu yn angenrheidiol ar gyfer cyflawni tasg a wneir er budd y cyhoedd neu wrth arfer awdurdod swyddogol a roddwyd i'r Rheolwr.*

Erthygl 9.2(a) – **Caniatâd Penodol**

*Rydych wedi rhoi caniatâd penodol i brosesu’r data personol hynny at un neu fwy o ddibenion penodol.*

Diogelwch Prosesu

Fel y Rheolydd, mae Prifysgol Metropolitan Caerdydd wedi rhoi mesurau technegol a threfniadol ar waith i sicrhau bod data personol a brosesir yn parhau i fod yn ddiogel, fodd bynnag ni ellir gwarantu diogelwch llwyr. Os bydd gennych bryder am ddull o drosglwyddo data, bydd y Brifysgol yn cymryd camau rhesymol i ddarparu dull arall. I gael rhagor o wybodaeth am ddiogelwch TG ym Mhrifysgol Metropolitan Caerdydd, a chadw'ch data'n ddiogel, cliciwch [yma](http://study.cardiffmet.ac.uk/IT/Pages/IT-Security.aspx).

Cadw Data Personol

Bydd Ehangu Mynediad yn cadw Ffurflenni Cofrestru a Gwerthuso am 10 mlynedd. Bydd y data wedyn yn cael ei ddinistrio’n ddiogel yn unol â [Pholisi Rheoli Cofnodion](https://www.cardiffmet.ac.uk/about/structureandgovernance/Documents/Records%20Management%20Policy.pdf) Prifysgol Metropolitan Caerdydd.

Bydd data personol a gesglir ar gyfer y Rhestr Bostio yn cael ei gadw nes y byddwch yn penderfynu optio allan/dad-danysgrifio. Bydd eich cyfeiriad e-bost wedyn yn cael ei ddinistrio’n ddiogel yn unol â [Pholisi Rheoli Cofnodion](https://www.cardiffmet.ac.uk/about/structureandgovernance/Documents/Records%20Management%20Policy.pdf) Prifysgol Metropolitan Caerdydd.

Bydd Ehangu Mynediad yn cadw data personol o'i Dudalen Gwe Cysylltwch â Ni am 12 mis. Bydd y data wedyn yn cael ei ddinistrio’n ddiogel yn unol â [Pholisi Rheoli Cofnodion](https://www.cardiffmet.ac.uk/about/structureandgovernance/Documents/Records%20Management%20Policy.pdf) Prifysgol Metropolitan Caerdydd.

Bydd data personol a geir at ddibenion cyfathrebu ynghylch Digwyddiadau Cymunedol/Hyrwyddo'n cael ei ddinistrio'n ddiogel yn syth ar ôl ei ddefnyddio.

Hawliau Unigol

Gall y sail gyfreithlon ar gyfer prosesu effeithio ar ba Hawliau sydd ar gael i unigolion.

Gan ddefnyddio Caniatâd fel sail gyfreithlon ar gyfer prosesu, mae eich Hawliau Unigol yn cynnwys:

* Yr Hawl i Fynediad
* Yr Hawl i Gywiro
* Yr Hawl i Ddileu
* Yr Hawl i Gludadwyedd
* Yr Hawl i Dynnu Caniatâd yn Ôl

Gan ddefnyddio Perfformiad Tasg Gyhoeddus fel sail gyfreithlon ar gyfer prosesu, mae eich Hawliau Unigol yn cynnwys:

* Yr Hawl i Fynediad
* Yr Hawl i Gywiro
* Yr Hawl i Wrthwynebu
* Yr Hawliau Perthynol i Wneud Penderfyniadau Awtomataidd gan gynnwys. Proffilio

I gael rhagor o wybodaeth am yr Hawliau hyn, cliciwch [yma](https://ico.org.uk/for-organisations/guide-to-data-protection/guide-to-the-general-data-protection-regulation-gdpr/individual-rights/right-to-erasure/).

Cyffredinol

Mae gan Brifysgol Metropolitan Caerdydd Bolisi Diogelu Data, sydd i'w weld [yma](http://www.cardiffmet.ac.uk/about/structureandgovernance/Pages/Data-Protection---Records-Management.aspx).

Os dymunwch wneud cwyn am y ffordd y mae eich data personol wedi cael ei brosesu gallwch ddod o hyd i fanylion am sut i wneud hynny [yma](http://www.cardiffmet.ac.uk/about/structureandgovernance/Documents/Data%20Protection/How%20to%20Request%20Information%202018.pdf).

Os na fydd y broses hon yn datrys eich mater, neu os hoffech fynd â’ch cwyn ymhellach, mae gennych hawl i gysylltu â’r Comisiynydd Gwybodaeth. Y manylion cyswllt yw:

Swyddfa'r Comisiynydd Gwybodaeth – Cymru  
2il Llawr, Ty Churchill  
Ffordd Churchill  
Caerdydd  
CF10 2HH

0330 414 6421

[www.ico.org.uk](http://www.ico.org.uk)